Esiteks soovin öelda midagi  ametlikul kodulehel ilutseva hinna kohta − mina sealt kohast küll ei ostnud. Ise soetasin tuttuue mängu eBay'st ja kokku läks paar senti vähem kui 60 taala. Eesti tingimustes võib seda minu pisikese kogemuse järgi üsna õnnestunuks tehinguks pidada, arvestades et tegu oli lennupostihinnaga. Kusjuures veider oli veel see, et kui ma tegin hinnapäringud Ameerikasse, Suurbritanniasse ja Saksamaale, siis kõige kallim postikulu oleks tulnud Saksamaalt ostes. Ja kõige odavam postikulu oli − üllatus-üllatus − Ameerikast. Noh, teate ju küll, et USA on Eestile palju lähemal kui Saksamaa, eks ole? Millal keegi viimati kinos mõnda saksa filmi nägi näiteks? Aga see selleks, nüüd mängu kallale.